 ምስ ኣሜሪካ ብምንጽጻር ዓዲ እንግሊዝ ኣብ ጉዳይ ኢ-ሽጋራ ዝተፈልየ ኣጠማምታ ክህልዋ ከሎ ምስ ናይ ካናዳን ኒውዝላንድን ግና ይመሳሰልመንግስቲ ዓዲ እንግሊዝ ንኢ-ሽጋራ ከም ሓደ ነቶም ሽጋራ ዘትክኹ ዝነበሩ ሰባት ካብ ወልፎም ንምድሓን ዝጠቅም ዓይነት መሳርሒ ክሪኦ ከሎ ሃገራዊ ኣገልግሎት ሕክምና ዓዲ እንግሊዝ ድማ ነቶም ሽጋራ ምትካኽ ደው ከብሉ ንዝደልዩ ብነጻ ከም ፈውሲ ክእዝዘሎም መደባት ከምዘሎ ይንገርስለዚ ኣብ ዓዲ እንግሊዝ ክሽየጥ ፍቁድ ክኸውን ከሎ ግዝኣት ሳንፍራንሲስኮ ኣሜሪካ ግና ንኢ-ሽጋራ ከይሽየጥ ኣጊዱ ይርከብኣብ ሳንፍራንሲስኮ እቲ ዕላማ መንእሰያት መታን ኢ-ሽጋራ ከየትክኹ ንምእጋድ እምበር ንቑጽሪ ኣትከኽቲ ትምባኾ ንምንካይ ዝዓለመ ኣይኮነን ኣብ ኣሜሪካ ቁጽሪ መንእሰያት ኣትከኽቲ ኢ-ሽጋራ ብዘገርም መንገዲ ሰማይ ስለዝደየበ ኢዩ ግዝኣት ሳንፍራንሲስኮ ኢ-ሽጋራ ኣብ ዕዳጋ ከይወርድ ዝኣገደእምበር መንእሰያት ኢ-ሽጋራ ንኸትክኹ ንምትብባዕ ኣይኮነን ከምኡ ዘመልክት ጭብጥታትውን የለንእቲ ዘሎ ሓፈሻዊ ጭብጢ ሰባት ምትካኽ ሽጋራ ደው ንኸብሉ ይሕግዝ ከምዘሎዩ ፕሮፈሰር ሊንዳ በውልድ ኣብ ምክልኻል ሕማም መንሽሮ ክኢላ ዝገልጽኣብ መጻኢ እቲ ዓዲ እንግሊዝ ኣብ ኢ-ሽጋራ ዘተኣታተወቶ ሕግታት ቅሩብ ከትፍኩሶ ከምዝኾነት ይሕበርከም ውጽኢት ናይ ኢ-ሽጋራ ድማ ቁጽሪ ኣትከኽቲ ሽጋራ ኣብ ዓዲ እንግሊዝ ብ15 ሚኢታዊት ብምንካዩ ኣባላት ባይቶ ኢ-ሽጋራ ተትኽኸሉ ቦታትትን ህንጻታትን ዝእግድ ዝነበረ ሕግታት ቁሩብ ክፎክስ ሓሳባት ኣቕሪቦም ኣለው ተዛማዲ ትሕዝቶ ግኑንነት ወልፊ ሽጋራ ኣብ ዓለም! 